CELEX: 32020R1212
Language: hr
Date: 2020-05-08 00:00:00
Title: Delegirana uredba Komisije (EU) 2020/1212 оd 8. svibnja 2020. o izmjeni Delegirane uredbe (EU) 2018/1229 o dopuni Uredbe (EU) br. 909/2014 Europskog parlamenta i Vijeća u pogledu regulatornih tehničkih standarda o disciplini namire (Tekst značajan za EGP)

24.8.2020   
               
               
                  HR
               
               
                  Službeni list Europske unije
               
               
                  L 275/3
               
            
         DELEGIRANA UREDBA KOMISIJE (EU) 2020/1212
         оd 8. svibnja 2020.
         o izmjeni Delegirane uredbe (EU) 2018/1229 o dopuni Uredbe (EU) br. 909/2014 Europskog parlamenta i Vijeća u pogledu regulatornih tehničkih standarda o disciplini namire
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 909/2014 Europskog parlamenta i Vijeća od 23. srpnja 2014. o poboljšanju namire vrijednosnih papira u Europskoj uniji i o središnjim depozitorijima vrijednosnih papira te izmjeni direktiva 98/26/EZ i 2014/65/EU te Uredbe (EU) br. 236/2012 (1), a posebno njezin članak 6. stavak 5. i članak 7. stavak 15.,
         budući da:
         
                     (1)
                  
                  
                     U Delegiranoj uredbi Komisije (EU) 2018/1229 (2) utvrđuju se mjere za sprečavanje i rješavanje neuspjelih namira i poticanje discipline namire. Te mjere uključuju praćenje neuspjelih namira te naplatu i raspodjelu novčanih kazni za neuspjele namire. Osim toga, u Delegiranoj uredbi Komisije (EU) 2018/1229 utvrđuju se operativne pojedinosti postupka dokupa.
                  
               
                     (2)
                  
                  
                     Dionici, uključujući CSD-ove, CCP-ove, mjesta trgovanja, investicijska društva i kreditne institucije, naveli su da im je zbog novog razvoja događaja, među ostalim uvođenja mehanizma kazni koji zajednički uspostavljaju CSD-ovi koji koriste zajedničku infrastrukturu namire, predviđenog od 21. do 22. studenoga 2020., potrebno više vremena za prilagodbu mjerama utvrđenima u Delegiranoj uredbi (EU) 2018/1229. Dotični dionici naveli su i da im je potrebno više vremena za potrebne informatičke promjene, razvoj i ažuriranje ISO poruka te za ispitivanje tržišta i promjene ugovornih aranžmana među predmetnim stranama. Europsko nadzorno tijelo za vrijednosne papire i tržište kapitala (ESMA) zaključilo je da je primjereno dionicima dati dodatno vrijeme za prilagodbu tim mjerama. Stoga bi stupanje na snagu Delegirane uredbe (EU) 2018/1229 trebalo odgoditi.
                  
               
                     (3)
                  
                  
                     Delegiranu uredbu (EU) 2018/1229 trebalo bi stoga na odgovarajući način izmijeniti.
                  
               
                     (4)
                  
                  
                     Ova se Uredba temelji na nacrtu regulatornih tehničkih standarda koji je ESMA dostavila Komisiji.
                  
               
                     (5)
                  
                  
                     Opseg i očekivani učinak te izmjene ograničen je jer je riječ tek o kratkoj odgodi datuma početka primjene novih propisa o disciplini namire, a sudionici na tržištu već su izrazili svoje mišljenje. ESMA nije provela otvoreno javno savjetovanje. Ipak, ESMA je provela analizu mogućih povezanih troškova i koristi te zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (3). Pri izradi nacrta regulatornih tehničkih standarda ESMA je surađivala i s članovima Europskog sustava središnjih banaka. Osim toga, dionici su se obratili Komisiji i izrazili svoju podršku odgodi stupanja na snagu Delegirane uredbe Komisije (EU) 2018/1229,
                  
               DONIJELA JE OVU UREDBU:
         
            Članak 1.
            Izmjena Delegirane uredbe (EU) 2018/1229
            Članak 42. Delegirane uredbe (EU) 2018/1229 zamjenjuje se sljedećim:
            
               
                  „Članak 42.
                  
                  Stupanje na snagu
                  Ova Uredba stupa na snagu 1. veljače 2021.”
               
            
         
         
            Članak 2.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 257, 28.8.2014., str. 1.
         
         
            (2)  Delegirana uredba Komisije (EU) 2018/1229 оd 25. svibnja 2018. o dopuni Uredbe (EU) br. 909/2014 Europskog parlamenta i Vijeća u pogledu regulatornih tehničkih standarda o disciplini namire (SL L 230, 13.9.2018., str. 1).
         
            (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).